open-index/open-wikipedia-markdown huggingface dataset:
Bangor 1876 FC

**Bangor 1876 Football Club**, o trumpai žinomi kaip **Bangor 1876** – Velso futbolo klubas, atstovaujantis Bangorui.

## Istorija
2019 m. įkurtas **Bangor 1876 Football Club** (Bangor City FC gerbėjų). Kai Bangor City FC valdymą perėmė *Vaughan Sports Management*, futbolo bendruomenė, klubo gerbėjai pareiškė: „Norime, kad sirgaliai atgautų tarpusavio ryšį ir atkurtų pasididžiavimą bei jausmą, kad esame mūsų istorinio klubo rėmėjai. Naujasis klubas yra kūrybiškas ir pozityvus sprendimas nuolat besikeičiančiai ir nestabiliai situacijai. Neišsižadame nei Bangor City FC, nei jo istorijos, klubas yra MŪSŲ, jis priklauso sirgaliams ir vietos bendruomenei. „Savininkai“ ateis ir išeis, bet žmonės išliks. Išsaugokite tikėjimą.“

Velso futbolo asociacijai buvo pateikta paraiška įtraukti naują klubą į Velso futbolo lygos sistemą ir įsteigtas rėmėjų fondas. Suformuota moterų komanda „Bangor 1876 Women's FC“.

;Pirmasis sezonas
2019–2020 m. sezone žaidė Gwynedd League (V pakopa). Pirmuoju vyr. treneriu tapo Mel Jones, o padėjėju – Dylan Williams. Buvęs Llandudno ir Caernarfon Town vadovas Iwan Williams buvo paskirtas futbolo direktoriumi. Pirmosios oficialios rungtynės buvo sužaistos Gwynedd League – 2019 m. rugpjūčio 10 d. svečiuose 4:1 pasiekta pergalė prieš Ogwen Tigers. Pirmasis sezonas klostėsi ypač sėkmingai, tačiau 2020 m. kovo mėn. dėl Covid-19 pandemijos sezonas buvo sustabdytas. Ekipa lygoje užtikrintai pirmavo, per tą laiką nebuvo praradę nei vieno tašką, o visus susitikimus baigė pergalingai. Per šešiolika rungtynių pelnė net šimtą penkiolika (115) įvarčių.

;Antrasis sezonas
2020 m. klubas prisijungė prie naujai suformuotos Šiaurės Velso pakrantės vakarų futbolo lygos ketvirtajame „Premier“ divizione. Inauguracinis sezonas buvo atšauktas dėl besitęsiančios pandemijos ir prasidėjo 2021 m. rugpjūtį. 2021–2022 m. sezone klubas užėmė antrąją vietą ir buvo pakeltas į trečiąją Ardal NW lygą 2022–2023 m. sezonui. Klubas užbaigė sezoną iškovodamas Šiaurės Velso pakrantės Vakarų futbolo lygos „Premier“ taurę, finale įveikęs Bodedern Athletic 3:0.

; Cymru North
2023–2024 m. sezone debiutavo Cymru North lygoje (II pakopa). Debiutantai užėmė penktą vietą.

## Pasiekimai
;Cymru North
* Penktoji vieta: 2023–2024 m.

## Sezonai

|}
Šaltinis: 

; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidė tradicine apranga.

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Omegos ūkas

**Omegos ūkas** arba **Gulbės ūkas**, **Mesjė 17**, **M17**, **NGC 6618** – emisinis dujų ir dulkių ūkas, esantis Šaulio žvaigždyne. Nuo Žemės nutolęs 5500 šviesmečių, kitais duomenimis – apie 3300 arba 5000 šm. Kampinis dydis – 37×46′, o regimasis ryškis – 6.

Tai viena didžiausių žvaigždėdaros sričių Paukščių Tako galaktikoje. Omegos ūke esama vieno jauniausių galaktikoje žvaigždžių spiečių – jo amžius siekia 1 mln. m. Daugelio jaunų šio spiečiaus žvaigždžių neįmanoma įžiūrėti dėl jas supančių dujų ir dulkių.

Ūką 1745 m. aptiko šveicarų astronomas Jean-Philippe Loys de Chéseaux, o nepriklausomai atrado ir katalogavo Charles Messier 1764 m. birželio 3 d.

Omegos ūkas danguje matomas greta M16 ir M18, jį galima įžiūrėti pro žiūronus. Palankiausios sąlygos ūką stebėti būna giedromis rugpjūčio naktimis.

## Išnašos
Gartcairn WFC

**Gartcairn Women Football Club** – Škotijos futbolo klubas iš Montrozo.

## Istorija

Futbolo akademija įkurta 2007 m. Moterų skyriaus ištakos siekia 2019 m. kovo mėn. Nuo 2020 m. žaidė Championship, o 2022–2023 m. tapo Antroje lygoje užėmė antrą vietą. 

## Pasiekimai
;  Škotijos čempionatas
*  **Čempionės (0):** –

## Sezonai
; Pastarųjų metų sezonai

Šaltinis: 

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Sudėtis
Atnaujinta: 2024 m. gegužės 17 d.

## Garsesnės žaidėjos
*  

## Taip pat skaitykite
* Gartcairn FA Junior – apie **„Gartcairn“** jaunimo akademiją.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Globalsportsarchive
Queen's Park FC (moterys)

**Queen's Park Women** – Škotijos futbolo klubas iš Glazgo.

## Istorija

Moterų skyriaus ištakos siekia 1999 m. ir vadinosi Wellpark. Nuo 2002 m. žinomos kaip **Queen's Park**. Žaidė Championship, o vėliau perkeltos į Premjer lygos Antrąjį divizioną. 2023–2024 m. tapo Antros lygos nugalėtojomis.

## Pasiekimai
;  Škotijos čempionatas
*  **Čempionės (0):** –

## Sezonai
; Pastarųjų metų sezonai

Šaltinis: 

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Sudėtis
Atnaujinta: 2024 m. gegužės 17 d.

## Garsesnės žaidėjos
*  

## Taip pat skaitykite
* Queen's Park FC – apie **„Queen's Park“** klubo vyrų komandą.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Globalsportsarchive
Glasgow Women FC

**Glasgow Women** – Škotijos futbolo klubas iš Glazgo.

## Istorija
Klubas buvo įkurtas 2008 m. („Clyde Girls“ komandos pagrindu). Iš pradžių veikė jaunesnių nei 13 metų amžiaus grupėje, vėliau buvo pridėtos kitos amžiaus grupės ir suaugusiųjų komanda. Kelios pradinės merginų grupės pateko į vyresniųjų komandą. Susijęs berniukų klubas Glasgow Boys buvo įkurtas 2013 m. 

Klubas buvo apdovanotas SFA Legacy Quality Mark – aukščiausia nacionalinės institucijos akreditacija už futbolo organizavimą pagal pripažintus standartus.

2022–2023 m. sezone Premjer lygos Pirmame divizione liko paskutinėje vietoje ir iškrito į žemesnį divizioną.

## Pasiekimai
;  Škotijos čempionatas
*  **Čempionės (0):** –

## Sezonai
; Pastarųjų metų sezonai

Šaltinis: 

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Sudėtis
Atnaujinta: 2024 m. gegužės 17 d.

## Garsesnės žaidėjos
*  

## Taip pat skaitykite
* Glasgow Boys – apie vaikinų komandą.

## Išnašos

## Nuorodos
* Oficiali klubo svetainė 
* Facebook paskyra
* SOCCERWAY
* Globalsportsarchive
Duitama

**Duitama** () – miestas Kolumbijoje, Bojakos departamente, 45 km į šiaurės rytus nuo Tunchos, Čikamočos slėnyje, Andų Rytų Kordiljeros kalnuose. Praeina Panamerikos plentas (ruožas Bogota–Kukuta), geležinkelis Bogota–Pas del Rijas. Maisto (daugiausia malimo) ir tabako (cigarų gamybos) pramonė. Apylinkėse yra sidabro, vario rūdos telkinių.

## Istorija

Miesto pavadinimas kilęs nuo XVI a. muiskų kasiko Tundamos vardo.

Duitama įkurta 1819 m., augti pradėjo nuo 1923 m., nutiesus geležinkelį.

## Šaltiniai
Puerto Berijas

**Puerto Berijas** () – miestas Kolumbijoje, Antiokijos departamento rytuose, 130 km į šiaurės rytus nuo Medeljino, Magdalenos kairiajame krante. Svarbus transporto mazgas. Yra upių uostas, per kurį iš Medeljino išvežama kava, audiniai ir kiti gaminiai. Praeina Santa Martos–La Dorados geležinkelis, plentai į Medeljiną, Bukaramangą, naftotiekių mazgas. Cemento pramonė. Apylinkėse laužiamas marmuras.

## Istorija
Puerto Berijas įkurtas 1875 m. Pavadintas Kolumbijos teisininko, politiko Pedro Chusto Berijo (*Pedro Justo Berrío*) garbei.

1925 m. miestą nuniokojo gaisras. XX a. antroje pusėje Puerto Berijo tranzitinė reikšmė sumenko dėl prasidėjusių grupuočių ir partizanų konfliktų.

## Savivaldybė
Puerto Berijo savivaldybė užima 1220 km², 2020 m. gyveno 40 704 gyventojai. Kitos svarbesnės gyvenvietės: Minas del Vaporas, Virchinijasas, Bodegasas, Doradas-Kalamaras, Kabanjasas, Malena.

## Šaltiniai
East Fife GWFC

**East Fife** – Škotijos futbolo klubas iš Leveno.

## Istorija
East Fife Girls ir Women's Football Club ištakos siekia 2000 m, kai radosi **Kirkland Ladies**, o 2002 m. pakeista į **East Fife Ladies**. Ekipa laimėjo SWFL North 2016 m. ir buvo perkeltos į SWPL 2.

2017 m. SWPL 2 sezone komanda užėmė 7 vietą iš 8 komandų. 2018 m. sezoną praleido SWFL North. Pasibaigus 2021–2022 sezonui, SWFL čempionate šiaurėje užėmė 2 vietą ir laimėjo atkrintamųjų varžybų finalą.

2022–2023 m. sezone Premjer lygos Antrame divizione iš aštuonių dalyvių liko paskutinėje vietoje ir po sezono iškrito į žemenę pakopą. 2023–2024 m. rungtyniavo Championship.

## Pasiekimai
;  Škotijos čempionatas
*  **Čempionės (0):** –

## Sezonai
; Pastarųjų metų sezonai

Šaltinis: 

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Sudėtis
Atnaujinta: 2024 m. gegužės 17 d.

## Garsesnės žaidėjos
*  

## Taip pat skaitykite
* East Fife FC – apie vaikinų komandą.

## Išnašos

## Nuorodos
* [ Oficiali klubo svetainė]
* [ Facebook paskyra]
* SOCCERWAY
* Globalsportsarchive
Sevilija (reikšmės)

**Sevilija** (() gali reikšti:
* Sevilija – miestas Ispanijoje, Andalūzijoje;
* Sevilija la Nueva – miestelis Ispanijoje, Madrido komunoje;
* Sevilija – miestas Kolumbijoje;
* Sevilija – Filipinų savivaldybė;
* Sevilija de Oras – miestelis Ekvadore.
Sevilija (Kolumbija)

**Sevilija** () – miestas Kolumbijoje, Kaukos Slėnio departamente, 40 km į pietvakarius nuo Armenijos, Andų Centrinės Kordiljeros kalnuose. Keliai į Armeniją, Korosalį, Uribę. Žemės ūkio prekybinis centras (kava, cukrus, tabakas, kakava, bananai, maniokas, javai, jautiena). Apylinkėse kasamas auksas, sidabras, platina.

## Istorija

Gyvenvietę San Luiso vardu 1903 m. įkūrė Heraklijus Uribė Uribė. 1914 m. pervadinta į Seviliją (pagal Ispanijos miestą).

## Savivaldybė
Sevilijos savivaldybė užima 537,2 km² plotą, 2020 m. buvo 43 070 gyventojų. Kitos didesnės gyvenvietės: San Antonijas, Korosalis, Kebradanueva, Kumbarkas, Buenos Airės, La Kučilja.

## Šaltiniai
El Bankas

**El Bankas** ( 'krantas') – miestas šiaurės Kolumbijoje, Magdalenos departamente, prie Magdalenos ir Sesaro upių santakos, šalia Sapatosos šlapynės, 90 km į pietryčius nuo Magangės. Keliai į Magangę, Agustin Kodasį, El Burą. Upių uostas. Verčiamasi daugiausia žvejyba ir gyvulininkyste, gaminami čiužiniai, šluotos.

## Istorija
1537 m. konkistadoras Gonsalas Chimenesas de Kesada indėnų kaimo Sompaljono vietoje įkūrė Barbudos gyvenvietę. 1544 m. Alonsas de San Martinas pervadino ją į Tamalamekę (dabar tai miestelis tolėliau pietryčiuose). 1749 m. jos gyventojas Chosė Domingas Ortisas – juodaodis, buvęs vergu – nešinas Marijos skulptūra su grupe žmonių pasiekė dabartinio miesto vietą ir ten įkūrė Nuestra Senjora de la Kandelarija de El Banką (*Nuestra Señora de la Candelaria de El Banco*).

## Savivaldybė
El Banko savivaldybė užima 814,9 km² plotą, 2020 m. joje gyveno 69 696 gyventojai. Kitos didesnės gyvenvietės: Belenas, San Felipe i San Eduardas, El Seritas, Tamalamekitas, Los Negritosas, Agvaestrada, Kanjo de Palma, Algarobalis, El Trebolis, San Rokė ir kt.

## Šaltiniai
Angelė Jakavonytė

**Angelė Jakavonytė** (g. 1959 m. lapkričio 20 d. Kasčiūnų k., Varėnos raj.) – valstybės tarnautoja, politikė.

## Biografija

Pradinės mokyklos klases baigė Puvočiuose. 1978 m. baigė Merkinės Rojaus Mizaros vidurinę mokyklą. 1983 m. baigė Vilniaus universiteto Gamtos fakultetą, 2003 m. – teisės magistratūrą Lietuvos teisės universitete.

1983 m. dirbo Kauno 29-ojoje vidurinėje mokykloje geografijos mokytoja. 1984–1996 m. buvo Lietuvos mokslų akademijos Geografijos skyriaus jaunesnioji mokslinė bendradarbė, vėliau mokslinė bendradarbė. 1996–2011 m. – Vilniaus miesto savivaldybės administracijos darbuotoja. 2011–2022 m. – Žemės ūkio ministerijos vyriausioji specialistė, vėliau patarėja.

2019–2022 m. Vilniaus miesto savivaldybės tarybos narė.

2022–2024 m. ir nuo 2026 m. Seimo narė. Dirbo Tėvynės sąjungos-Lietuvos krikščionių demokratų frakcijoje, buvo Ateities, Kultūros komitetų, Laisvės kovų ir valstybės istorinės atminties komisijos, Seimo ir Pasaulio lietuvių bendruomenės komisijos narė, Laisvės premijų komisijos pirmininkė. 

Priklausė patriotinėms organizacijoms – Lietuvos politinių kalinių ir tremtinių, Lietuvos laisvės kovotojų sąjungoms. Paskelbė mokslinių ir publicistinių straipsnių aplinkosaugos ir Lietuvos laisvės kovų, patriotizmo, pilietiškumo temomis Lietuvos ir užsienio spaudoje.
Prisidėjo įkuriant Merkinės tremties ir genocido muziejų, partizanų vadų Juozo Vitkaus-Kazimieraičio ir Adolfo Ramanausko-Vanago vadavietės atstatymą savo tėvo Juozo Jakavonio-Tigro sodyboje.

## Įvertinimas

* Ženklas-medalis „Už nuopelnus Vilniui ir tautai“
* Tado Kosciuškos medalis „Už indėlį į Lietuvos Didžiosios Kunigaikštystės istorijos ir kultūros paveldo puoselėjimą“
* Gabrielės Petkevičaitės-Bitės atminimo medalis „Tarnaukite Lietuvai“

## Išnašos
Lachos ežeras

**Lachos ežeras** () – ežeras Čilėje, Bio Bijaus regione, Andų kalnuose, ~30 km į rytus nuo Antuko, netoli Argentinos sienos, 1200 m aukštyje. Išsidriekęs iš šiaurės į pietus 35 km, plotis iki 10 km. Kranto linija vingiuota, daug įlankų.

Iš Lachos ežero išteka Lachos upė (Bio Bijaus intakas).

Upėtakių žvejyba.

Pakrantės praktiškai negyvenamos. Pietuose sudarytas Lachos ežero nacionalinis parkas.

## Šaltiniai
Gvajatajokas

**Gvajatajokas** arba **Gvajatajoko lagūna** () – druskingas ežeras šiaurės vakarų Argentinoje, Chuchujaus provincijoje, Kočinokos departamente, 40 km į rytus nuo Suskeso, Andų aukštikalnėse (punoje), 3400 m aukštyje. Nusidriekęs iš šiaurės į pietus 40 km, plotis iki 10 km. Pietuose protakomis jungiasi su Didžiaisiais druskožemiais.

Lagūnos plotas kinta priklausomai nuo metų laiko – didžiausias būna kovo–balandžio laikotarpiu, po vasaros lietaus.

Gvajatajokas – svarbi flamingų buveinė (sutinkami Džeimso, Andų, čiliniai flamingai).

## Šaltiniai
Plungės dirbtinės dangos stadionas

**Plungės dirbtinės dangos stadionas** – futbolo stadionas Plungės miesto pietinėje dalyje, Mendeno g. 7, šalia 
Talpa – 500 žiūrovų. FK Babrungas klubo namų aikštė.

## Istorija

Stadionas įrengtas XX a. prie Plungės technologijų ir verslo mokyklos. Apie 2010 m. imta svarstyti, kad jis būtų renovuotas. Stadionas atvertas po rekonstrukcijos 2016 m. Rekonstrukcija buvo atlikta LFF lėšomis – 2016 m. paklota dirbtinė danga, įrengta futbolo aikštelės apšvietimo sistema, praplėstos tribūnos, sportuojančiųjų patogumui Plungės TVM bendrabutyje įrengti persirengimo kambariai ir sportininkų asmens higienai skirtos patalpos. Buvo pasirašyta sta­dio­no per­da­vi­mo su­tar­tis, pagal kurią TVM dešimčiai metų valdyti sta­dio­ną per­davė VšĮ „Plungės fut­bo­las“.

## Šaltiniai
Posueloso lagūna

**Posueloso lagūna** () – druskingas ežeras šiaurės vakarų Argentinoje, Chuchujaus provincijoje, 20 km į šiaurės rytus nuo Rinkonados, Andų aukštikalnėse (~3400 m aukštyje). Nusidriekęs iš šiaurės į pietus 16 km, plotis iki 10 km. Lagūnos plotas kinta priklausomai nuo metų laiko, kartais išdžiūsta visai.

Posueloso lagūna 1981 m. paskelbta gamtos paminklu (plotas 162 km²), 1990 m. – UNESCO biosferos rezervatu, 1992 m. – Ramsaro konvencijos saugoma šlapyne. Aptiktos 573 gyvūnų rūšys. Svarbi vandens paukščių buveinė (gyvena andiniai kirai, andinės avocetės, baltapilviai bėgikai, 3 rūšių flamingai, sudarantys gausius pulkus).

## Šaltiniai
Natanas

**Natanas** () – Senojo Testamento personažas, pra­našas, gyvenęs valdant Izraelio karaliui Dovydui. Minimas Samuelio, Karalių ir Metraščių knygose.

Dovydas atskleidęs norą pastatydinti Dievo šventyklą, o Natanas atsakęs, kad ją pastatysiąs ne jis pats, o jo sūnus. Dovydui iš vyro atėmus Batšebą ir pasirūpinus, kad šis žūtų, pranašas Dovydą pasmerkęs už nedorą poelgį.

Sulaukęs senatvės, Dovydas nurodęs Natanui ir kunigui Sadokui, kad šie karaliumi pateptų Saliamoną.

## Išnašos
Vilama

**Vilama** arba **Vilamos lagūna** () – druskingas ežeras šiaurės vakarų Argentinoje, Chuchujaus provincijoje, 75 km į pietvakarius nuo Rinkonados, Andų aukštikalnėse (4650 m aukštyje), šalia sienos su Bolivija, netoli sienos su Čile. Nusidriekęs iš šiaurės į pietus 18 km, plotis iki 9 km. Lagūnos plotas kinta priklausomai nuo metų laiko.

Ežero pakrantėje stūkso keletas kalnų (Tintė 5849 m, Vilama 5678 m, Negras 5026 m).

Vilamai, kaip ir kitiems Andų aukštikalnių ežerams, būdingas didelis sunkiųjų metalų (pvz., arseno) kiekis, didelis druskingumas ir didelė ultravioletinė spinduliuotė. Prie ežero seniau kastas švinas, uleksitas.

Vilama, drauge su aplinkiniais ežerais, 2000 m. paskelbta Ramsaro konvencijos saugoma šlapyne.

Atokios Vilamos apyežerės negyvenamos, bet pietiniame lagūnos krante rasta čulpų (indėnų laidojimo bokštų).

## Šaltiniai
Klivlando Šv. Kryžiaus bažnyčia

**Klivlando Šv. Kryžiaus bažnyčia** arba **Klivlando Dievo Motinos Nuolatinės Pagalbos lietuvių bažnyčia** () – JAV lietuvių katalikų bažnyčia Klivlande, Ohajo valstijoje, priklausanti Klivlando arkivyskupijai, Švento Kazimiero parapijai. Pamaldos vyksta lietuvių ir anglų kalbomis.

## Istorija
1949 m. vietos klebono Klivlande paskelbtas konkursas bažnyčios projektavimui, kuriame buvo leista dalyvauti tik lietuvių kilmės architektams. Iš viso pateiktos 7 paraiškos, tarp kurių Stasys Kudokas buvo vienintelis lietuvių architektas, turintis tarptautinę architekto kvalifikaciją (jis ir laimėjo projekto konkursą).

Bažnyčia kampuotų formų, statyta 1950–1952 m., po didelės lietuvių imigracijos Klivlende. Architektas – lietuvių imigrantas Stasys Kudokas. Projekto inžinierius buvo lietuvis Juozas Augustinavičius. Bažnyčia pastatyta naudojant plieno karkasą.

Pagrindiniame bažnyčios fasade stovi Šv. Mergelės Marijos skulptūra, kurią sukūrė Vytautas Raulinaitis.

1987 m. bažnyčia renovuota.

### Lietuvių bendruomenė
Bažnyčia yra dalis masyvaus lietuviškos bendruomenės komplekso, vieno didžiausių Jungtinėse Amerikos Valstijose ir sukurto žymių XX a. lietuvių bendruomenės veikėjų.

Greta bažnyčios įkurtas lietuvių vienuolynas, puoštas lietuviškais kryžiais, bei lietuvių mokykla. Abu pastatai savo pirmine paskirtimi nebenaudojami ir šiuo metu išnuomoti kitoms reikmėms. Mokykla veikė kaip nuolatinė nuo 1962 iki 1988 m., o iki 2020 m. čia veikė šeštadieninė lietuvių mokykla.

## Interjeras
Interjerą įrengė garsus lietuvių išeivijos dailininkas Kazys Varnelis.

Viduje vienos įspūdingiausių detalių – Lietuvos miestų bei miestelių, kuriuose yra Mergelės Marijos stebuklingi atvaizdai, bareljefai – Aušros Vartuose, Šiluvoje, Žemaičių Kalvarijoje ir Pažaislyje. Bareljefų autorius – Ramojus Mozoliauskas. Dėl šių bareljefų bažnyčia tarp vietinių kartais vadinama „Lietuvos Madonų šventove“.

Tradicinis altorius pagamintas iš medžio, jame – du bokštai su dideliais kryžiais-saulėmis. Kryžių-saulės motyvai atvaizduoti ir kiekvieno bokštelio bažnyčios viduje viršuje ir bažnyčios viršūnėje iš išorės. Altoriaus autorius – Eduardas Kersnauskas. Kryžių kalno bareljefą, rūpintojėlį ir šventą Kazimierą naujam altoriui padarė skulptorius Ramojus Mazeliauskas.

Tarp bažnyčios vitražų yra vitražas dedikuotas dipukams bei kitas dedikuotas Stasiui Kudokui.

## Šaltiniai

## Nuorodos
* Oficiali svetainė
Esmeraldasas (upė)

**Esmeraldasas** () – upė šiaurės vakarų Ekvadore, viena svarbiausių pakrantės juostoje. Prasideda vakariniuose Andų šlaituose, upokšniais, tekančiais nuo Kajambės, Antisanos, Sinčolagvos, Kotopaksio, Iljinisos ir kitų ugnikalnių ledynų. Teka dviem pagrindinėmis ištakomis – Blanku ir Kinindė – kurios susilieja ties Kinindės miestu. Teka į šiaurės vakarus derlingomis lygumomis per Esmeraldaso provinciją. Įteka į Ramųjį vandenyną ties Esmeraldaso miestu.

Didžiausias intakas – Gvajaljabamba (dešinysis).

Pagrindiniai miestai prie Esmeraldaso: Kinindė, Vičė, Esmeraldasas.

## Šaltiniai
Patija

**Patija** () – upė pietvakarių Kolumbijoje. Prasideda Anduose, Sotaros ugnikalnio papėdėje, Kaukos departamente. Aukštupyje vadinama Timbijumi (*río Timbío*). Pradžioje teka į pietvakarius slėniu tarp Centrinės ir Vakarinės Kordiljerų, sudaro Kaukos ir Narinjo departamentų ribą. Po santakos su Gvaitara Hos de Minamos kanjonu prasigraužia per Vakarų Kordiljerą ir teka pakrantės žemuma į šiaurės vakarus, paskiau – į šiaurę. Įteka į Ramųjį vandenyną Moskeros apylinkėse, sudaro didelę pelkėtą deltą (įsteigtas Sankiangos nacionalnis parkas).

Didžiausi intakai: Majas, Gvaitara, Telembi (dešinieji).

Tai viena vandeningiausių Kolumbijos Ramiojo vandenyno baseino upių. Laivuojama 90 km nuo žiočių.

Didesnės gyvenvietės prie Patijos: El Remolinas, Bokas de Satinga.

## Šaltiniai
Barnard 92

**Barnard 92**, **B92** – tamsusis ūkas, esantis Mesjė 24 žvaigždžių debesyje. Objektą 1913 m. atrado amerikiečių astronomas Edward Emerson Barnard, tai vienas pirmųjų atrastų tamsiųjų ūkų. Nuo Žemės šis ūkas nutolęs 10 000 šviesmečių.

Objektas atrodo kaip tamsi dėmė, iš pradžių buvo įvardijamas „juodąja skyle“ (šis terminas tuo metu nebuvo vartojamas juodosioms skylėms įvardyti).

Netoliese esama kito tamsiojo ūko Barnard 93.

## Išnašos
Manor Lords

**Manor Lords** – viduramžių miesto statymo ir realaus laiko taktikos kompiuterinis žaidimas, sukurtas „Slavic Magic“ ir išleistas „Hooded Horse“. 2024 m. balandžio 26 d. išleista ankstyvosios prieigos versija.

## Apžvalga
Žaidimo veiksmas vyksta XIV a. pabaigoje Frankonijoje. Trys skirtingi žaidimo režimai, pavadinti „Rise to Prosperity“, „Restoring the Peace“ ir „On the Edge“, skiriasi pagal tai, į kokius aspektus jie sutelkia dėmesį: „Rise to Prosperity“ ir „On the Edge“ atitinkamai akcentuoja augimą statant miestą ir kariaujant, o „Restoring the Peace“ suteikia labiau subalansuotą patirtį. Žaidime daugiausia dėmesio skiriama iš pradžių nedidelės gyvenvietės plėtrai renkant išteklius, valdant tiekimo grandines ir plečiant prekybos tinklus, taip pat valdant grėsmes gyvenvietės vidinei sanglaudai. Kadangi žaidime daug dėmesio skiriama išsamiam istoriniam tikslumui, žaidėjai turi valdyti šešis atskirus mokesčių tipus ir suderinti greitą augimą su natūraliais aspektais, tokiais kaip orai ir aplinkos būklės blogėjimu, pavyzdžiui, dėl dirvožemio išsekimo ir miškų nykimo.

## Atsiliepimai
Pirmosios demonstracinės versijos, pavyzdžiui, 2023 m. spalio pabaigoje demonstruotos „Xbox Partner Preview“ parodoje, buvo sutiktos labai teigiamai, ypač buvo giriamas sudėtingas žaidimo pobūdis. Matt Jarvis iš „Rock Paper Shotgun“ palygino įvairius žaidimo aspektus su pripažintomis „Total War“, „Crusader Kings“ ir „Age of Empires“ franšizėmis, pavadindamas jį „labai ambicingu“ ir „kupinu potencialo“. Žaidimas pasižymi gana dideliu istoriniu tikslumu.

## Išnašos
Voterberis

**Voterberis** () – miestas Jungtinių Amerikos Valstijų šiaurės rytuose, Konektikute, 53 km į pietvakarius nuo Hartfordo, prie Nogatako upės. Plentai į Niujorką, Hartfordą. Vystoma metalo apdirbimo, chemijos (plastikų) pramonė, mašinų dalių, elektros įrenginių, laikrodžių gamyba. Veikia 1890 m. įkurtas Posto universitetas, Konektikuto universiteto padalinys, 2 teatrai. *Timexpo* laikrodžių muziejus, Matatako meno ir istorijos muziejus.

2010 m. 58,8 % miesto gyventojų buvo baltieji, 20,1 % – afroamerikiečiai, 1,8 % – azijiečiai, 14,2 % – kitų rasių. Mieste yra nemaža italų bendruomenė, taip pat nemažai albanų, dominikiečių, brazilų, lietuvių, puertorikiečių, jamaikiečių, portugalų, airių, žydų.

## Istorija
1674 m. įkurta Matako plantacija – Farmingtono dalis. 1686 m. iš jos sudaryta Voterberio gyvenvietė (pavadinta pagal žodį *water* „vanduo“, nes aplink sruvo daug upokšnių). 1853 m. tapo miestu. XIX a. buvo pagrindinis žalvarinių dirbinių gamybos centras visoje šalyje. Taip pat gaminti laikrodžiai, sagos, alaviniai lydiniai.

## Lietuviai
Pirmieji lietuviai Voterberyje apsigyveno XIX a. antroje pusėje, 1892 m. jų buvo apie 300. 1886 m. įsikūrė Susivienijimo lietuvių Amerikoje, 1901 m. – Lietuvių Romos katalikų susivienijimo Amerikoje kuopos. 1905 m. pastatyta bažnyčia ir pirmoji parapinė mokykla.

Veikė įvairios lietuvių kuopos, draugijos, susivienijimai (Lietuvių piliečių klubas, moterų šalpos draugija „Rūta“, teatro draugija „Aidas“, Lietuvos vyčiai, Amerikos lietuvių tarybos skyrius, ateitininkų kuopa, skautai, sporto klubas „Gintaras“ ir kt.).

1940 m. buvo apie 10 000, 1975 m. – apie 5000, 2011 m. – apie 2500 lietuvių. Veikia JAV lietuvių bendruomenės Voterberio apylinkė, transliuota lietuviška radijo programa *Lietuvos atsiminimai*.


Basilica of the Immaculate Conception - Waterbury, Connecticut 01.jpg|Švč. Mergelės Marijos Nekaltojo Prasidėjimo bazilika
St. John's Episcopal Church - Waterbury, Connecticut 01.jpg|Šv. Jono bažnyčia
Western approach to Waterbury CT.jpg|Miesto reginys iš vakarų
PalaceTheater-WaterburyCT-1.jpg|*Palace* teatras


## Šaltiniai
Salinaso lagūna

**Salinaso lagūna** ( 'druskynių lagūna') – druskožemis ir seklus druskingas ežeras Peru pietuose, Arekipos departamente, 35 km į rytus nuo Arekipos, Anduose, nenuotakiame baseine ~4300 m aukštyje. Lagūnos ilgis 13 km, plotis iki 7 km. Aplink stūkso Piču Piču, Ubinaso ugnikalniai.

Lagūną maitina Turkės ir Čakalakės upeliai bei įvairūs šaltiniai. Druskingumas iki 40 g/l. Yra druskos kasyklų (kasamas boraksas, natrio chloridas).

Salinaso lagūna svarbi 3 flamingų rūšių buveinė. Jų pulkai kartais siekia 21 tūkst. individų. 1979 m. įtraukta į Salinaso ir Agvada Blankos nacionalinį rezervatą, 2003 m. – į Ramsaro konvencijos saugomų šlapynių sąrašą.


Vicuñas (Vicugna vicugna), Laguna de Salinas, Arequipa, Perú, 2015-08-02, DD 44.JPG|Vikunijos lagūnos pakrantėje
Volcán Ubinas y Laguna de Salinas, Arequipa, Perú, 2015-08-02, DD 48.JPG|Ubinaso ugnikalnis už Salinaso lagūnos
Laguna de Salinas, Arequipa, Perú, 2015-08-02, DD 22.JPG|Druskingas krantas
Sallagunasalinasperu.jpg|Druskos kasykla


## Šaltiniai
Niu Britenas

**Niu Britenas** () – miestas Jungtinių Amerikos Valstijų šiaurės rytuose, Konektikute, 14 km į pietvakarius nuo Hartfordo, jo aglomeracijoje. Plentų mazgas (į Hartfordą, Voterberį, Berliną), praeina Voterberio–Hartfordo geležinkelio ruožas. Mašinų gamyba, metalo apdirbimo pramonė. Veikia Centrinis Konektikuto valstijos universitetas (įkurtas 1849), keli teatrai, simfoninis orkestras, Amerikos meno, pramonės, jaunimo ir kiti muziejai.

2020 m. 38,1 % gyventojų buvo baltieji, 42,7 % – lotynoamerikiečiai, 14,2 % – afroamerikiečiai, 2,7 % – azijiečiai. Mieste gyveno nemažai puertorikiečių, lenkų, italų, airių, vokiečių.

## Istorija
1686 m. į šiaurę nuo dabartinio miesto įkurta Stenli Kvorterio (*Stanley Quarter*), o pietuose – Greit Svampo (*Great Swamp*) gyvenvietė. 1754 m. sudaryta Niu Briteno parapija Farmingtono sudėtyje. XVIII a. suklestėjo kaip metalo apdirbimo pramonės centras, gretimame Berlino mieste pradėti gaminti pirmieji alaviniai dirbiniai visose JAV. 1850 m. tapo atskira gyvenviete. Čia gamintos spynos, metaliniai įrankiai ir įrengimai. 1871 m. gavo miesto statusą.

## Lietuviai
Lietuviai Niu Britene įsikūrė 1889 m. 1894 m. jų gyveno apie 200, 1909 m. – apie 1500, 1959 m. – apie 4000. 1895 m. įsteigta Šv. Andriejaus parapija, o 1911 m. pastatyta Šv. Andriejaus bažnyčia. Veikė įvairių lietuvių organizacijų (Šv. Juozapo draugija, Lietuvos rėmėjų draugija, Susivienijimas lietuvių Amerikoje ir kt.) skyriai. Buvo JAV lietuvių bendruomenės apylinkė. XX a. 8 dešimtmečio pabaigoje–XXI a. pradžioje lietuvių bendruomenė nunyko.

1918 m. Niu Britene gimė lietuvių partizanų vadas Adolfas Ramanauskas-Vanagas, 1950 m. – išeivijos poetas, vertėjas, Konektikuto lietuvių bendruomenės veikėjas Jonas Zdanys.

## Šaltiniai
Niu Filadelfija (Pensilvanija)

**Niu Filadelfija** () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 110 km į šiaurės vakarus nuo Filadelfijos. Praeina kelias Potsvilis–Tamakva.

2010 m. 91,14 % gyventojų buvo baltieji, 1,66 % – lotynoamerikiečiai. 16,97 % Niu Filadelfijos gyventojų buvo lietuviai (vienas didžiausių procentų JAV).

## Istorija
Niu Filadelfija įkurta 1840 m. kaip antracito kasybos gyvenvietė. Čia įsikūrė daug lietuvių ir airių – šios bendruomenės nesutarė ir įsteigė atskiras katalikų parapijas Švč. Širdies (lietuvių) ir Švč. Kryžiaus (airių).

## Šaltiniai
Frakvilis

**Frakvilis** () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 110 km į pietvakarius nuo Šenandoa. Keliai į Heizeltoną, Šamokiną, Potsvilį, pietuose praeina greitkelis Bingamtonas–Harisburgas.

2000 m. 98,14 % gyventojų buvo baltieji, 1,05 % – azijiečiai 0,37 % – afroamerikiečiai. 19,8 % gyventojų buvo lenkų kilmės, 17,2 % – italų, 11,1 % – vokiečių, 7,8 % – lietuvių, 5,6 % – ukrainiečių.

## Istorija
Frakvilis įkurtas 1861 m., augo kaip antracito kasybos gyvenvietė.

## Lietuviai
Frakvilyje yra 1934 m. statyta lietuvių Švč. Mergelės Marijos Apsireiškimo bažnyčia, Lietuvių muziejus ir kultūros centras (1982–2022 m.), išlikusios lietuvių kapinės.

## Šaltiniai
Atlético Ouriense

**Clube Atlético Ouriense**. o trumpai žinomas kaip **Atlético Ouriense** ir **CA Ouriense** – Portugalijos futbolo klubas iš Oreno. Šis straipsnis apie klubo moterų futbolo ekipą. 

## Istorija
1949 m. įkurtas klubas. Vėlesniais metais suburta moterų komanda, rungtyniavusi moterų Liga BPI. 2012–13, 2013–14 m. sezonuose tapo šalies čempionėmis. Atstovavo Portugalijai UEFA moterų čempionių lygoje.

## Pasiekimai
;  **Portugalijos čempionatas:**
:  **Čempionės**: 2012–13, 2013–14 m.

;  **Portugalijos taurė:**
:  **Nugalėtojos**:

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Garsesnės žaidėjos
*  Fátima Pinto, saugė (2013–2014 m.)
*  Diana Silva, puolėja (2009–2015 m.)

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Globalsportsarchive
FC Famalicão (moterys)

**Futebol Feminino do Famalicão,**. o trumpai žinomas kaip **Famalicão ** – Portugalijos futbolo klubas iš Vila Nova de Famalikauno. Šis straipsnis apie klubo moterų futbolo ekipą. 

## Istorija
2019 m. įkurtas moterų futbolo klubas. Rungtyniavo moterų Liga BPI. 

## Pasiekimai
;  **Portugalijos čempionatas:**
:  **Čempionės**: 

;  **Portugalijos taurė:**
:  **Nugalėtojos**: 2022–2023 m.

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Garsesnės žaidėjos
*  Rute Costa, vartininkė (2020–2022);

## Treneriai
*  Rui Baptista

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Globalsportsarchive
Länk FC Vilaverdense (moterys)

**Länk FC Vilaverdense** arba **Vilaverdense FC** – Portugalijos futbolo klubas iš Vila Verdės. Šis straispnis apie klubo moterų futbolo ekipą. 

## Istorija
1953 m. įkurtas klubas. Rungtyniavo moterų Liga BPI. 2024–2025 m. sezone per dvidešimt dejas rungtynes patyrė tik pralaimėjimus ir iškrito į žemesnį divizioną.

## Pasiekimai
;  **Portugalijos čempionatas:**
:  **Čempionės**: 

;  **Portugalijos taurė:**
:  **Nugalėtojos**:

## Sezonai
; Pastarųjų metų sezonai

## Spalvinė gama

## Emblema

## Apranga
;Sportinės aprangos pokyčiai: 
* Namuose rungtyniauja žalia balta apranga. 
* Išvykose dėvi balta arba juoda apranga.

## Treneriai
*  Adelino Esteves

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Globalsportsarchive
CS Marítimo (moterys)

**Madeiros „Marítimo“** –  Portugalijos futbolo klubas iš Funšalio (Madeiros salos). Šis straipsnis apie klubo moterų futbolo ekipą. 

## Istorija
2014 m. suburta moterų ekipa. Rungtyniavo moterų Liga BPI. 2022–23 m. sezone liko vienuoliktoje vietoje ir dėl išlikimo kovojo pereinamosiose rungtynės. 2023–24 m. sezone iškovojo septintą vietą.

## Pasiekimai
;  **Portugalijos čempionatas:**
:  **Čempionės**: –

;  **Portugalijos taurė:**
:  **Nugalėtojos**: –

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Globalsportsarchive
SF Damaiense

**Sport Futebol Damaiense** –  Portugalijos futbolo klubas iš Amadoros. Šis straipsnis apie klubo moterų futbolo ekipą. 

## Istorija
1938 m. įkurtas klubas. 2018 m. buvo įkurtas „Sport Futebol Damaiense“ moterų futbolo skyrius. Debiutantės sugebėjo gerai pasirodyti Antrajame divizione.

Su Islandijos investuotojo Einar Páll Tamimi parama, 2021–2022 m. sezone užėmė antrą vietą Antrojo diviziono Pietų grupėje. Tapo pereinamųjų rungtynių nugalėtojomis ir pateko į stipriausią divizioną. 

Nuo 2022–2023 m. sezono rungtyniavo moterų Liga BPI. Debiutantės užėmė penktą vietą. 2023–24 m. sezone liko ketvirtoje vietoje.

## Pasiekimai
;  **Portugalijos čempionatas:**
:  **Čempionės**: 

;  **Portugalijos taurė:**
:  **Nugalėtojos**:

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Globalsportsarchive
Tamakva

**Tamakva** () – miestelis Jungtinėse Amerikos Valstijose, Pensilvanijoje, Skulkilo apygardoje, 60 km į šiaurės vakarus nuo Alentauno, prie Mažojo Skulkilo upės. Keliai į Hazletoną, Potsvilį, Lihaitoną, geležinkelių mazgas. Chemijos, tekstilės, metalo apdirbimo pramonė.

2000 m. 98,69 % Tamakvos gyventojų buvo baltieji, 0,22 % – azijiečiai, 0,18 % – afroamerikiečiai.

## Istorija
Gyvenvietė įkurta 1799 m. – jos pavadinimas kilęs iš irokėzų (delaverų) žodžio *"Tankamochkhanna*, reiškiančio „mažasis bebrų upelis“. 1831 m. Tamakvą pasiekė arklių traukiamas geležinkelis. Gyvenvietė augo šalia antracito kasyklų.

## Lietuviai
Tamakvoje nuo XIX a. įsikūrė lietuviai. 1906 m. gyveno 106 lietuvių šeimos, 1917 m. – 235 (~5–10 % Tamakvos gyventojų).

Tebeveikia lietuviška Šv. Petro ir Šv. Pauliaus bažnyčia (pastatyta 1976 m., architektas V. K. Jonynas). Apie 2018 m. bažnyčia restauruota, siekiant ją pritaikyti visų tautybių katalikų poreikiams, daug lietuviškų detalių pašalinta. Yra lietuvių kapinės.

Tamakvoje gimė lietuvių kilmės Kimberlė Bergalis (1968–1991 m.), pagarsėjusi po to, kai, kaip spėjama, stomatologo buvo apkrėsta ŽIV.

## Šaltiniai
Skulkilio apygarda

**Skulkilio apygarda** () – Jungtinių Amerikos Valstijų Pensilvanijos valstijos apygarda, esanti šiaurės rytinėje dalyje. Administracinis centras – Potsvilis.

## Geografija
Paviršius kalnuotas – per apygardą tęsiasi Apalačų kalnų grandinės: Mahantango, Platieji, Aštrieji ir Antrieji kalnai. Prateka Vakarinės Šakos Skulkilio, Mažojo Skulkilio, Mahanojaus, Katavisos, Mahantango, Svataros upės. Jos priklauso Saskvehanos ir Delavero upių baseinams. Įsteigti Tuskaroros, Lokusto ežero ir Svataros valstijų parkai, driekiasi Apalačų nacionalinė vaizdinga trasa.

## Istorija
Europiečiai šiose vietose pradėjo kurtis XVIII a. viduryje. Apygarda įkurta 1811 m. ir pavadinta pagal čia prasidedančią Skulkilio upę. Pirmoji apygardos sostinė buvo Orvigsburgas, bet 1851 m. perkelta į Potsvilį.

Skulkilio apygarda buvo svarbus akmens anglių (antracito) gavybos centras.

## Gyventojai
2020 m. 89,6 % apygardos gyventojų buvo baltieji, 4 % – mišrios kilmės, 3,1 % – afroamerikiečiai, 2,6 % – kitų rasių.

Lietuvių kilmės gyventojai sudaro ~5 % apygardos gyventojų („lietuviškiausia“ JAV apygarda). Daugiausia lietuviškų ženklų išlikę Šenandoa, Šenandoa Haitso, Frakvilio, Mahanoi Sičio, Maunt Karmelio, Tamakvos vietovėse.

## Gyvenvietės
Didžiausios gyvenvietės (2020 m., tūkst. gyventojų):
* Potsvilis (13,3)
* Tamakva (6,9)
* Skulkil Havenas (5,2)
* Mainersvilis (4,3)
* Šenandoa (4,2)
* Frakvilis (3,8)
* Mahanoi Sitis (3,5)
* Orvigsburgas (2,9)


Catawissa Mountain from Buck Mountain Road 3.JPG|Apygardos kraštovaizdis. Katavisos kalnai
Waterfall at Sweet Arrow Lake, Pine Grove, PA.jpg|Krioklys prie Svit Arou ežero
Old St Nicholas coal breaker, Mahanoy Twp, Schuylkill Co PA 02.JPG|Buvęs anglies trupinimo fabrikas Sent Nikolase
Penn Street, Port Clinton, PA - looking north.jpg|Port Klintono gyvenvietė 


## Šaltiniai
Romualdas Vaitkus

**Romualdas Vaitkus** (g. 1966 m. balandžio 22 d. Tauragėje) – muziejininkas, fotografas, politikas.

## Biografija

1984 m. baigė Gaurės vidurinę mokyklą (Tauragės raj.). 1984–1991 m. studijavo Lietuvos žemės ūkio akademijoje, kur įgijo inžinieriaus hidrotechniko profesiją. 2003 m. Šiaulių universitete studijavo papildomąjį ugdymą (fotografija, videomenas).

1991–1995 m. dirbo Tauragės krašto muziejuje, vadovavo Gamtos skyriui.

1995–1997 m. buvo išvykęs į JAV pagal tarptautinę ūkininkų apsikeitimo programą.

1998–2010 m. dirbo Tauragės kultūros centre Fotografijos galerijos vedėju. 2010–2015 m. buvo Tauragės krašto muziejaus Gamtos ir fotografijos skyriaus vedėjas, 2015–2020 m. – Tauragės krašto muziejaus „Santaka“ direktorius.

Iškeltas Liberalų sąjūdžio, išrinktas į 2020–2024 m. Seimą vienmandatėje Tauragės (Nr. 34) apygardoje II ture. Buvo Seimo Aplinkos apsaugos komiteto, Energetikos ir darnios plėtros komisijos narys.

## Kūryba

Paskelbė publikacijų fotografijos meno, istorijos temomis, parodų apžvalgų Tauragės apskrities spaudoje. Tauragės fotografų klubo „Fotojūra“ įkūrėjas. Lietuvos fotomenininkų sąjungos narys nuo 1999 m. 2005 m. įgijo Kultūros ministerijos meno kūrėjo statusą.

Organizavo projektus: „Nuo aušros iki sutemos Milaičių kaime“, „Sartininkai. Vienos dienos kronika“, „Karaliaučiaus paveldo fotoatspindžiai“, „Vizualūs laiškai Tauragės krašto paveldui“. Lietuvos spaudos fotografų konkurso „Auksinis kadras“ laimėtojas (kategorijoje „Gyvenimas“). Personalinių ir grupinių fotografijos parodų Lietuvoje ir užsienyje autorius ir dalyvis.

## Įvertinimas

* Tauragės apskrities Garbės ženklas (2007)
* Lietuvos fotomenininkų sąjungos premija (2012)
* Nominacija „Metų ambasadorius“ bendruomenės rinkimuose „Tauragės metų žmogus“ (2012)

## Šaltiniai

## Nuorodos

* Romualdas Vaitkus *facebook.com*
Dawid Podsiadło

**Davidas Henrikas Podsiadlas** (, g. ) – lenkų dainininkas ir dainų autorius.

Jis tapo žinomas, kai 2012 m. laimėjo lenkišką „X Faktorių“ ir gavo 100 000 zlotų bei sutartį su „Sony Music Entertainment“.

2013 m. gegužės 28 d. išleistas jo debiutinis albumas „Comfort and Happiness“. Jis debiutavo pirmoje Lenkijos albumų topo vietoje ir tapo geriausiai parduodamu 2013 m. albumu Lenkijoje. 2014 m. spalį Podsiadlo su grupe „Curly Heads“ išleido albumą „Ruby Dress Skinny Dog“, kuris debiutavo ketvirtoje vietoje.

## Diskografija

#### Studijiniai albumai
* ''Comfort and Happiness'' (2013)
* *Annoyance and Disappointment* (2015)
* *Małomiasteczkowy* (2018)
* *Lata dwudzieste* (2022)

#### Gyvi albumai
* *Leśna muzyka (live, czyli na żywo)* (2021)
* *Przed i po* (2023)

#### Singlai
* *Tu i teraz* (2012)
* *Trójkąty i kwadraty* (2013)
* *Nieznajomy* (2013)
* *Powiedz mi, że nie chcesz* (2013)
* *4:30* (2014)
* *No* (2014)
* *W dobrą stronę* (2015)
* *Forest* (2016)
* *Pastempomat* (2016)
* *Tapety* (2016)
* *Świadomy sen* (2017)
* *Małomiasteczkowy* (2018)
* *Nie ma fal* (2018)
* *Trofea* (2019)
* *Najnowszy klip* (2019)
* *Za krótki sen* (2021)
* *Ostatnia nadzieja* (2022)
* *Post* (2022)
* *Let You Down* (2022)
* *To co masz Ty!* (2022)
* *Dobranocpapa* (2023)
* *Mori* (2023)
* *Tazosy* (2023)
* *Diable* (2023)
* *Phantom Liberty* (2023)
* *Halo* (2023)
* *Nie lubię Cię* (2024)

## Išnašos
A Boogie wit da Hoodie

**Artistas Džulijus Dubosas** (*Artist Julius Dubose*, g. 1995 m. gruodžio 6 d.), geriau žinomas savo sceniniu slapyvardžiu ***A Boogie wit da Hoodie*** – amerikiečių reperis, dainininkas ir dainų autorius. Karjerą pradėjo 2016 m., savo pirmuosius kūrinius patalpinęs į „SoundCloud“ platformą. Tų pačių metų vasarį išleido debiutinį dainų rinkinį („*mixtape*“) „Artist“, o liepą pasirašė kontraktą su „Atlantic Records“ įrašų kompanija. Debiutinis atlikėjo albumas „The Bigger Artist“ išleistas 2017 m. rugsėjį. 2024 m. duomenimis, A Boogie wit da Hoodie yra išleidęs penkis studijinius albumus, iš kurių naujausiasis, „Better Off Alone“, išleistas 2024 m. gegužę.

## Diskografija
**Studijiniai albumai**
* *The Bigger Artist* (2017)
* *[[Hoodie SZN]]* (2018)
* *Artist 2.0* (2020)
* *Me vs. Myself* (2022)
* *Better Off Alone* (2024)

## Išnašos

## Nuorodos
* 
*
Paprastasis kalmaras

**Paprastasis kalmaras** (*Loligo vulgaris*) – paprastųjų kalmarų (*Loliginidae*) šeimos kalmarų rūšis.

Paplitęs rytiniame Atlanto vandenyne (nuo Šiaurės jūros iki Gvinėjos įlankos) bei Viduržemio jūroje. Dažniausiai gyvena būriais toli nuo kranto. Užauga iki 30–40 cm ilgio. Aptakų kūną gaubia siaura nugarinė plokštelė – kriauklė padengta raumeninga mantija. Juda jis iš mantijos erdvės išstumdamas vandenį arba judindamas kūno šonuose esančias išaugas – pelekus. Kalmaras turi 8 čiuptuvus, 2 ilgus čiuptuvėlius, kurių galuose yra siurbtukai. Būna nuo permatomai pilkos iki rausvos spalvos.

Žvejojamas.

## Šaltiniai
Bob Marley: One Love

**Bob Marley: One Love** – 2024 m. JAV biografinė drama apie regio dainininko Bob Marley, kurį vaidina Kingsley Ben-Adir, gyvenimą nuo jo išgarsėjimo aštuntojo dešimtmečio viduryje iki mirties 1981 m. Filmą režisavo Reinaldo Marcus Green, kuris kartu su Terence Winter, Frank E. Flowers ir Zach Baylin parašė scenarijų.

Jo premjera įvyko 2024 m. sausio 23 d. Kingstone, Jamaikoje. Filmas sulaukė nevienareikšmiškų kritikų vertinimų ir visame pasaulyje uždirbo 179 mln. dolerių.

## Vaidmenys

: *Aktorius – veikėjas*

* Kingsley Ben-Adir – ''Bob Marley''
** Quan-Dajai Henriques – *paauglys Bob Marley*
** Nolan Collignon – *jaunas Bob Marley*
* Lashana Lynch – *Rita Marley*
* James Norton – *Chris Blackwell*

## Filmo gamyba
2018 m. birželį paskelbta, kad „Paramount Pictures“ kuria biografinį filmą apie dainininko ir dainų autoriaus Bob Marley gyvenimą, o jo prodiuseris yra Marley sūnus Ziggy Marley. 2021 m. kovo mėn. režisieriumi buvo pasamdytas Reinaldo Marcus Green.

Pagrindinis filmavimas prasidėjo 2022 m. gruodį Londone bei Jamaikoje ir baigėsi 2023 m. balandį.

## Nuorodos

* 
* 
* 

## Išnašos
Racing Power FC

**Racing Power Football Club**, o trumpai vadinamas **Racing Power** –  Portugalijos futbolo klubas iš Seišalio. Šis straipsnis apie klubo moterų futbolo ekipą. 

## Istorija
2020 m. liepos 23 d. įkurtas moterų futbolo klubas. Rungtyniavo Trečiame divizione, o netrukus perkeltas į Antrą divizioną. Nuo 2023–2024 m. rungtyniavo moterų Liga BPI. Debiutantės liko trečioje vietoje. 2024 m. gegužės 19 d. Portugalijos moterų futbolo taurės finalo rungtynėse rezultatu 1-4 nusileido SL Benfica.

## Pasiekimai
;  **Portugalijos čempionatas:**
:  **Čempionės**: –

;  **Portugalijos taurė:**
:  **Nugalėtojos**: –

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Globalsportsarchive
Hoodie SZN

**Hoodie SZN** – antrasis amerikiečių reperio A Boogie wit da Hoodie studijinis albumas, išleistas 2018 m. gruodžio 21 d. Jam pristatyti išleisti du singlai: „Look Back at It“ ir „Swervin“, o dainas kartu atlieka tokie atlikėjai, kaip Juice Wrld, Nav ir Young Thug.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 90 tūkstančių kopijų, debiutuojant antrojoje „Billboard 200“ reitingo vietoje. Trečiąją savaitę po išleidimo jis pakilo į pirmąją reitingo vietą, tampant pirmuoju atlikėjo įrašu, pasiekusiu šią viršūnę. 2021 m. kovo mėnesio duomenimis, JAV parduota per du milijonai kopijų ir albumas tapęs dukart platininiu.

## Dainų sąrašas

## Kūrybinė grupė

* AJ Ruined My Record – įrašymas , garso suvedimas 
* Christian QC Quinonez – įrašymas 
* Sauce Miyagi – įrašymas 
* Jacob Richards – garso suvedimas 
* Jaycen Joshua – garso suvedimas 
* Mike Seaberg – garso suvedimas 
* Mono Beats - garso dizainas 
* Rashawn McLean – garso suvedimas 
* Juan Mowezz Montero – garso suvedimas 
* Alex Tumay – garso suvedimas 
* Chris Athens – garso dizainas 
* Jahaan Sweet – garso inžinerija 
* Hitmaka – papildomos aranžuotės 

## Išnašos
AVS Futebol SAD

**AVS Futebol SAD** – Portugalijos futbolo klubas iš Vila das Aveso.

## Istorija
### [[UD Vilafranquense]]

1957 m. balandžio 12 d. UD Vilafranquense Ilgą laiką žaidė žemesniuose divizionuose. 2018–2019 m. sezone Campeonato de Portugal Serie C (III pakopa) užėmė antrą vietą, atkrintamosiose rungtynėse nugalėjo varžovus ir pateko į LigaPro (II pakopa). Nuo 2019–2020 m. klubas rungtyniavo Antrame divizione (Liga 2).

### AVS Futebol SAD
; Klubo veikla nuo 2023 m. 
2023 m. gegužės 5 d. paskelbta, kad klubas persikelia iš Vila Franka de Širos į Vila das Avesą. Pakito ir klubo pavadinimas: nuo 2023 m. žinomi kaip **AVS Futebol SAD**. Naujasis klubas nesusijęs su nebeegzistuojančiu „Clube Desportivo das Aves“ (CD Aves) ar atkurtuoju klubu „Clube Desportivo das Aves 1930 apart“.

2023–2024 m. sezone Antroje lygoje liko trečioje vietoje ir dėl patekimo į stipriausią šalies divizioną kovojo pereinamosiose rungtynėse. 2024 m. gegužės 25 d. išvykoje žaidė pirmąsias rungtynes su Portimonense. 2024 m. birželio 2 d. namuose žaidė atsakomosiose rungtynėse.

## Pasiekimai
; Liga Portugal 2 *(II pakopa)*
*  **Trečioji vieta (1):** 2023–2024 m.

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Garsesni žaidėjai
*  Fernando Ferreira Fonseca (2023–)
*  Nenê (2023–)

## Išnašos

## Nuorodos
* Oficiali klubo svetainė  
* SOCCERWAY
* Transfermarkt
* Globalsportsarchive
Silvanas Jakševičius

**Silvanas Eugenijus Jakševičius** (1900 m. – 1933 m. liepos 13 d.) – Lietuvos skulptorius, tapytojas, Jakševičių menininkų dinastijos vienas iš atstovų.
Gimė skulptoriaus Vincento Jakševičiaus ir kilmingos Marijos Juchnevičiūtės (m. 1965 m.) septynių vaikų šeimoje. Buvo antras vyriausias vaikas po kūdikystėje mirusios sesers Elenos. Jauniausias brolis Adomas (g. 1908 m.) – skulptorius, dekoratorius, sesuo Helena Kibartienė (1901–1986 m.) – poetė, brolis Romanas (1906–1983 arba 1993 m.) – imtynininkas.

Dirbo kartu su tėvu Vincentu, broliu Adomu ir dėde Benjaminu. Vedė Vandą Milinytę, susilaukė dukterų Gražinos ir Aldonos.

1933 m. liepos 13 d. nuskendo Piršeno ežere.

## Žymiausi darbai
Silvanui Jakševičiui priskiriami šie darbai:
* Ukmergės šv. Petro ir Pauliaus bažnyčios frontone esančios šv. Petro ir šv. Pauliaus bei Kristaus su kryžiumi skulptūra (1929–1930 m.)
* Kaišiadorių Kristaus Atsimainymo katedra:
** vidaus interjeras (1931–1932 m.) (kartu su tėvu Vincentu ir broliu Adomu)
** trys šv. Pranciškaus Asyžiečio koplyčios altoriai (kartu su tėvu Vincentu),
** trys šv. Juozapo koplyčios altoriai (kartu su tėvu Vincentu)
** paveikslas „Angelas Sargas“ dvipusiame bažnyčios altoriuje (1933 m.). Drobė, aliejus.
** paveikslas „Šv. Vincentas Paulietis“ bažnyčios šoniniame altoriuje.
** paveikslas „Popiežius Pijus XI“ bažnyčios šoniniame altoriuje.

## Išnašos
Narodžinas

**Narodžinas** () – miestas Australijos pietvakariuose, Vakarų Australijos valstijoje, Vitbelto regione. Narodžino grafystės administracinis centras. 3 745 gyventojai, iš jų 6,7 % aborigenų kilmės (2021 m.).

Įsikūręs intensyvaus žemės ūkio regione, prie Didžiojo Pietų plento (*Great Southern Highway*) ir Nortamo–Olbanio geležinkelio, apie 165 km į pietryčius nuo Perto. Miesto apylinkėse auginami javai, veisiamos avys, kiaulės; eukaliptų plantacijose išgaunamas taninas. Veikia Vakarų Australijos žemės ūkio koledžas, O‘Konoro koledžo filialas, vidurinė mokykla, ligoninė, viešoji biblioteka. Geležinkelio stotyje įrengtas turizmo informacijos centras. Stovi memorialas abiejuose pasauliniuose karuose žuvusiems australams atminti. Išlikę kolonijinių laikų architektūros: senieji teismo rūmai (1894 m., dabar muziejus), anglikonų bažnyčia (1901 m.), baptistų bažnyčia (1902 m.), rotušė (1908 m.), paštas (1912 m.), Horderno viešbutis (1922 m., atstatytas po gaisro) ir kt.

Pradėjo kurtis XIX a. devintajame dešimtmetyje, nutiesus Beverlio–Olbanio geležinkelį ir šalia jo pastačius viešbutį. Oficialiai įkurtas 1897 m., 1907 m. tapo savivaldybės administraciniu centru. Iki XX a. aštuntojo dešimtmečio buvo svarbus geležinkelių mazgas, vėliau, neatlaikius konkurencijos su automobilių transportu, geležinkelio reikšmė sumenko.


Narrogin Town Hall, 2018 (02).jpg|Rotušė
Hordern Hotel, Narrogin, 2018 (04).jpg|Horderno viešbutis
Narrogin railway station, 2018 (01).jpg|Geležinkelio stotis


## Šaltiniai